Dybden på et badebassin til haven ligger sædvanligvis mellem 0,7-1,2 meter og for en pool på mellem 0,9-1,32 meter.
Skal poolen være småbørnsvenlig, skal børnene kunne bunde, men samtidig skal det heller ikke være for lavvandet, for så er det ikke sjovt at lege i vandet. Mål børnene fra jorden og op til hagen, når de står på tæer og vipper hovedet bagover. Så har du en god indikation for, hvor dybt bassinet skal være.
Diameteren/kvadratmeterne skal afstemmes efter, hvor mange personer, der skal være i poolen eller bassinet. Jo større areal, jo flere personer er der selvsagt plads til.